การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

ปัจจุบันบริษัทและบริษัทย่อยดำเนินธุรกิจหลักเป็นผู้จัดจำหน่ายอุปกรณ์เกี่ยวกับเทคโนโลยีสารสนเทศ
ได้แก่ คอมพิวเตอร์ เครื่องพิมพ์ อุปกรณ์เครือข่าย วัสดุสิ้นเปลือง และเป็นตัวแทน, ผู้นำเข้า
และผลิต ซอฟต์แวร์ ตลอดจนการบริการที่เกี่ยวข้องกับระบบสารสนเทศครบวงจร
โดยเน้นเฉพาะการจำหน่ายและการให้บริการสินค้าที่เกี่ยวกับเทคโนโลยีสารสนเทศเป็นหลัก
ลักษณะผลิตภัณฑ์และบริการของบริษัทและบริษัทย่อย แบ่งตามประเภทธุรกิจได้ดังนี้

1.  กลุ่มผลิตภัณฑ์ฮาร์ดแวร์ (Enterprise Systems Group หรือ ESG)
    จัดจำหน่ายผลิตภัณฑ์ทางด้านฮาร์ดแวร์สำหรับองค์กรขนาดเล็กไปจนถึงขนาดใหญ่
    และธุรกิจอุตสาหกรรมการผลิต ผลิตภัณฑ์ภายใต้กลุ่มนี้ประกอบด้วย
    เครื่องคอมพิวเตอร์ขนาดกลาง คอมพิวเตอร์ส่วนบุคคล อุปกรณ์จัดเก็บข้อมูล เครื่องเก็บเงิน ณ
    จุดขาย เครื่องพิมพ์สำหรับคอมพิวเตอร์ขนาดกลาง-ใหญ่ และบริการด้านการบำรุงรักษา
    เป็นต้น

ในปี 2551 กลุ่มผลิตภัณฑ์ฮาร์ดแวร์ มียอดการจำหน่ายรวมกันประมาณร้อยละ 34.3
ของยอดรายได้รวมทั้งหมดของกลุ่มบริษัท

2.  กลุ่มผลิตภัณฑ์วัสดุสิ้นเปลือง (Office Supplies Group หรือ OSG)
    จัดจำหน่ายวัสดุสิ้นเปลืองทางด้านไอที เครื่องพิมพ์ กล้องถ่ายรูป และ เครื่องโปรเจ็คเตอร์
    จากบริษัทชั้นนำ ได้แก่ เอชพี แคนนอน อิมเมชั่น เล็กซ์มาร์ก เอปสัน โซนี่ ซัมซุง เป็นต้น
    ให้กับหน่วยงานภาครัฐและบริษัทห้างร้านขนาดเล็กจนถึงขนาดใหญ่รวมกว่า 7,000 แห่ง
    โดยการนำเอาระบบเทคโนโลยีสารสนเทศ มาใช้ในการบริหารจัดการเพื่อให้เกิดประสิทธิภาพ
    ผ่านช่องทางการขายด้วยระบบเทเลมาร์เก็ตติ้ง
    พร้อมบริการจัดส่งถึงมือลูกค้าอย่างถูกต้องและรวดเร็ว อีกทั้งเพื่อความสะดวกในการให้บริการ
    บริษัทยังได้พัฒนาระบบ e-procurement
    สำหรับลูกค้าที่ต้องการจะสั่งซื้อสินค้ากลุ่มผลิตภัณฑ์วัสดุสิ้นเปลืองผ่านอินเทอร์เน็ตภายใต้เว็ปไซด์
    www.metro-supplies.com

ในปี 2551 กลุ่มผลิตภัณฑ์วัสดุสิ้นเปลือง มียอดการจำหน่ายรวมกันประมาณร้อยละ 40.8
ของยอดรายได้รวมทั้งหมดของกลุ่มบริษัท

3.  กลุ่มผลิตภัณฑ์ซอฟต์แวร์โซลูชั่น (Solutions Integration Group หรือ SIG)
    จัดจำหน่ายซอฟต์แวร์โซลูชั่น และบริการให้คำปรึกษาด้านไอที
    เพื่อการบริหารงานที่มีประสิทธิภาพ ผลิตภัณฑ์ที่อยู่ภายใต้กลุ่มนี้ ประกอบด้วย ซอฟต์แวร์อีอาร์พี
    การจัดการข้อมูลและความปลอดภัย Messaging & Collaboration
    การบริหารระบบงานไอที การตรวจสอบระบบงานและความปลอดภัย
    โซลูชั่นเพื่อการตัดสินใจทางธุรกิจ คอมพิวเตอร์เพื่องานด้านการออกแบบ
    ลิขสิทธิ์ซอฟต์แวร์ไมโครซอฟท์ ซอฟต์แวร์ด้าน Workflow โซลูชั่นด้าน Mobility, B2B
    eCommerce ซอฟต์แวร์ eHelpdesk บริการด้านไอที บริการระบบสำรองฉุกเฉินสำหรับธุรกิจ
    บริการโฮสติ้ง บริการฝึกอบรมและจัดทดสอบความรู้ด้านไอที
    รวมทั้งบริการให้คำปรึกษาและติดตั้งฮาร์ดแวร์ ซอฟต์แวร์โซลูชั่นที่เกี่ยวข้องกับเทคโนโลยีไอพี
    และระบบเครือข่าย ได้แก่ อุปกรณ์สวิตซ์-เราเตอร์ ไอพีโฟน สายสัญญาณคอมพิวเตอร์
    ระบบสำรองกระแสไฟฟ้า ผลิตภัณฑ์สำหรับห้องดาต้าเซ็นเตอร์ และระบบสื่อสารไอพี เป็นต้น

ในปี 2551 กลุ่มผลิตภัณฑ์ซอฟต์แวร์โซลูชั่น มียอดการจำหน่ายรวมกันประมาณร้อยละ 24.1 ของยอดรายได้รวมทั้งหมดของกลุ่มบริษัท 

การตลาดและภาวะการแข่งขัน

1.  นโยบายทางการตลาด

บริษัทมีนโยบายในการดำเนินธุรกิจที่ชัดเจน โดยพยายามสร้างความแตกต่างในเรื่องการให้บริการ
และคำปรึกษาด้านสารสนเทศ
เพื่อเป็นการสร้างมูลค่าเพิ่มให้กับสินค้าและบริการของบริษัทมากกว่าการเน้นการลดราคาจำหน่ายสินค้าและบริการอย่างเดียว
เพราะการลดราคาจำหน่ายจะส่งผลกระทบโดยตรงต่อผลประกอบการของบริษัท
นโยบายการตลาดในภาพรวมสามารถสรุปได้ดังนี้

-   การสร้างความจงรักภักดีในตัวสินค้า

บริษัทมีนโยบายที่ชัดเจนในการให้ความสำคัญต่อลูกค้า
ทั้งในด้านการให้คำแนะนำในการเลือกใช้สินค้าและการให้บริการที่มีประสิทธิภาพและรวดเร็ว
โดยบริษัทได้จัดโครงสร้างองค์กร แยกตามกลุ่มผลิตภัณฑ์ เพื่อให้บุคลากรของกลุ่มบริษัทมีความรู้
ความชำนาญ และมีความสามารถในการให้คำแนะนำและให้บริการแก่ลูกค้าได้อย่างมีประสิทธิภาพ

-   ศูนย์สาธิตประสิทธิภาพการปฏิบัติการของฮาร์ดแวร์และซอฟต์แวร์

บริษัทได้ลงทุนเกี่ยวกับเทคโนโลยีอันทันสมัย และสร้างศูนย์สาธิตและทดสอบระบบต่าง ๆ หลายแห่ง
(รายละเอียดอยู่ในข้อ ลักษณะการประกอบธุรกิจ)
เพื่อแสดงศักยภาพการใช้งานหรือการเชื่อมต่อของฮาร์ดแวร์ ซอฟต์แวร์ หรือเทคโนโลยีไอพี
ซึ่งการลงทุนดังกล่าวบริษัทได้ให้ความสำคัญและถือเป็นหัวใจในการดำเนินธุรกิจ เพื่อศึกษา เรียนรู้
ทดสอบ ให้เกิดความมั่นใจในประสิทธิภาพของสินค้า ก่อนนำเสนอไปยังลูกค้า
เพื่อเป็นการรับประกันถึงความคุ้มค่าด้านการลงทุนและความสำเร็จทางธุรกิจที่ลูกค้าจะได้รับอย่างแท้จริง

-   กลยุทธ์ด้านผลิตภัณฑ์ (Product Strategy)

บริษัทมีนโยบายในการเพิ่มผลิตภัณฑ์และบริการ
โดยบริษัทจะเลือกเป็นตัวแทนจำหน่ายสินค้าและบริการเฉพาะที่มีชื่อเสียงและเกี่ยวข้องกับธุรกิจหลักของบริษัทเท่านั้น
นอกจากนี้ บริษัทได้กำหนดปัจจัยในการคัดเลือกสินค้ามาจำหน่ายดังนี้

-   เป็นสินค้าที่สามารถสร้างมูลค่าเพิ่ม (Value Added) ให้กับลูกค้าและบริษัทได้ เช่น
    Application Software Solution

-   เป็นสินค้าที่มีคุณลักษณะในตัวสินค้าเฉพาะเจาะจง (Proprietary Products)
    ที่ทำให้บริษัทสามารถสร้างความแตกต่างและลดการแข่งขันได้

-   การสร้างความสัมพันธ์อันดีกับคู่ค้า (Vendor Relation)

บริษัทมีนโยบายในการจัดองค์กรและบุคลากร
โดยแบ่งสายบุคลากรในการดูแลผลิตภัณฑ์ที่บริษัทเป็นตัวแทนจำหน่ายแต่ละตราผลิตภัณฑ์
เพื่อให้พนักงานของบริษัทสามารถดูแลสินค้านั้นๆ ได้อย่างทั่วถึง
การดำเนินการดังกล่าวจะช่วยสร้างความมั่นใจให้กับคู่ค้าว่าบริษัทจะสามารถสนองตอบความต้องการของลูกค้าได้ตามความเหมาะสมของผลิตภัณฑ์
และสอดคล้องตามนโยบายของคู่ค้า

-   ผู้เชี่ยวชาญที่ได้รับการรับรอง (Certified Specialists)

การมีบุคลากรที่ผ่านการอบรมและรับรองคุณวุฒิจากเจ้าของผลิตภัณฑ์เป็นปัจจัยที่สำคัญปัจจัยหนึ่งในการสร้างความเชื่อมั่นและเป็นมูลค่าเพิ่มในการจัดจำหน่ายผลิตภัณฑ์นั้นๆ
ดังนั้นบริษัทจึงมีนโยบายให้บุคลากรที่อยู่ในหน่วยงานที่เกี่ยวข้องกับการขายและบริการจะต้องผ่านการอบรมและรับรองคุณวุฒิตามที่บริษัทกำหนด

-   กลยุทธ์ด้านการส่งเสริมการขาย

ทุก ๆ ปี บริษัท จะจัดงานในรูปแบบต่าง ๆ เช่น งานสัมมนา งานเสวนา
เพื่อแนะนำหรือสาธิตผลิตภัณฑ์ หรือเสนอแนวคิดในการปฏิบัติงานจริงสำหรับผลิตภัณฑ์ต่าง ๆ เช่นในปี
2551 บริษัทได้ร่วมมือกับ ไอบีเอ็ม จัดงานเสวนาเรื่อง ”System I Part IV :
ปฏิบัติงานจริงบน V6R1” เมื่อวันที่ 9 กันยายน 2551 และร่วมมือกับ ไมโครซอฟท์ จัดงาน ”SIG
Solutions Days – ฉลาดคิด ฉลาดใช้ IT รับมือวิกฤตพลังงาน” เมื่อวันที่ 7 สิงหาคม 2551
เป็นต้น

นอกจากนี้บริษัทยังมีกลยุทธ์ในการจัดรายการส่งเสริมการขายร่วมกับคู่ค้า
และจัดรายการส่งเสริมการขายที่เป็นเอกลักษณ์ของบริษัท
เพื่อเป็นการสร้างความสัมพันธ์กับลูกค้าอีกทางหนึ่งด้วย

2.  ลักษณะและกลุ่มลูกค้าเป้าหมาย

กลุ่มลูกค้าเป้าหมายของบริษัทส่วนใหญ่จะเป็นกลุ่มบริษัทธุรกิจขนาดเล็กถึงขนาดใหญ่
และสถาบันการเงิน
บริษัทมุ่งเน้นลูกค้าองค์กรที่ให้ความสำคัญต่อการให้บริการที่ดีและครบวงจรและชื่อเสียงของผู้ค้าเป็นสำคัญ
ในฐานะที่เป็นตัวแทนจำหน่ายสินค้าให้กับลูกค้า ที่ผ่านมา บริษัทจะเน้นขายแบบซิสเต็มส์อินติเกรเตอร์
(System Integrator) เป็นหลัก เนื่องจากการขายแบบ System Integrator
เป็นการเสนอขายโซลูชั่นให้กับลูกค้า โดยบริษัทสามารถเสนอขายสินค้าทั้งประเภทฮาร์ดแวร์
ซอฟต์แวร์ และบริการในเวลาเดียวกันได้ ปัจจุบันฐานลูกค้าของบริษัทมีอัตราการซื้อซ้ำ (Repeat
Sales) ร้อยละ 95 ของรายได้รวมของบริษัท และจำนวนลูกค้าที่ซื้อซ้ำร้อยละ 73
ของจำนวนลูกค้า

[]

กลุ่มลูกค้าของบริษัทในปี 2550 และ 2551 สามารถจำแนกตามประเภทอุตสาหกรรมได้ดังนี้ คือ

  --------------------------------------------------- --------- ---------
  กลุ่มอุตสาหกรรม                                        สัดส่วน     
                                                      (ร้อยละ)   

                                                      2550      2551

  1. สินค้าเทคโนโลยี                                     30.7      32.9

  2. ธุรกิจการเงิน                                       25.7      22.7

  3.วัตถุดิบและสินค้าอุตสาหกรรม                             11.6      12.7

  4. บริการ                                            10.1      9.2

  5. อื่น ๆ                                             6.0       6.2

  6. อสังหาริมทรัพย์และก่อสร้าง                             5.9       6.1

  7. สินค้าอุปโภคบริโภค                                   4.2       4.8

  8. เกษตรและอุตสาหกรรมอาหาร                           3.3       3.2

  9. ทรัพยากร                                          2.5       2.2
  --------------------------------------------------- --------- ---------

ทั้งนี้ บริษัทและบริษัทย่อยไม่มีลูกค้ารายใหญ่ที่มียอดซื้อขายสินค้าและบริการจากบริษัทสูงถึงร้อยละ 5
ของยอดรายได้รวม จึงช่วยลดผลกระทบหากต้องสูญเสียลูกค้ารายใหญ่ไป

3.  การจัดจำหน่ายและช่องทางการจำหน่าย

บริษัทเล็งเห็นความสำคัญของการกระจายสินค้าสู่ลูกค้าอย่างทั่วถึง ครอบคลุมฐานลูกค้าที่กว้าง
เนื่องจากตลาดสินค้าคอมพิวเตอร์และวัสดุสิ้นเปลืองล้วนเป็นสินค้าที่ขยายตัวอย่างรวดเร็ว
บริษัทจึงได้จัดระบบการจัดจำหน่ายผ่านทั้งการขายสินค้าโดยตรงและการขายผ่านตัวแทนจำหน่าย
ซึ่งในปี 2550 และ 2551 บริษัทมีการขายตรง และขายผ่านตัวแทนจำหน่าย แบ่งตามกลุ่มธุรกิจดังนี้

  (หน่วย: ร้อยละ)

  --------------------------------- --------- ------------- --------- -------------
  รายการ                            ปี 2550                  ปี 2551    

                                    ขายตรง    ขายผ่านตัวแทน   ขายตรง    ขายผ่านตัวแทน

  กลุ่มผลิตภัณฑ์ฮาร์ดแวร์ (ESG)            98.89     1.11          98.10     1.90

  กลุ่มผลิตภัณฑ์วัสดุสิ้นเปลือง (OSG)         66.05     33.95         66.71     33.29

  กลุ่มผลิตภัณฑ์ซอฟต์แวร์โซลูชั่น (SIG)       97.81     2.19          98.60     1.40

  รวม                               84.72     15.28         84.73     15.27
  --------------------------------- --------- ------------- --------- -------------

จะเห็นว่า บริษัทให้ความสำคัญกับการขายตรงมากกว่าการขายผ่านตัวแทนจำหน่าย
เพราะเป็นตลาดที่มีการขยายตัวได้มาก อัตรากำไรสูงกว่า
และเพื่อเป็นการป้องกันความเสี่ยงจากการให้เครดิตแก่ลูกหนี้

ในการขายตรง บริษัทได้มุ่งพัฒนาบุคลากรให้มีความรู้ความเข้าใจในตัวผลิตภัณฑ์และธุรกิจของลูกค้า
เพื่อให้มีการนำเสนอสินค้าอย่างมืออาชีพ ส่วนการขายผ่านตัวแทนจำหน่าย
บริษัทมุ่งสร้างความสัมพันธ์ที่ดี และให้ความมั่นใจต่อคู่ค้า (Business Partner)
ในการทำธุรกิจกับบริษัทในระยะยาว

4.  ภาพรวมและแนวโน้มการเติบโตของอุตสาหกรรม

ตลาดไอทีในปี 2551 ต้องเผชิญปัจจัยเสี่ยงต่างๆ
ไม่ว่าจะเป็นสถานการณ์ราคาน้ำมันและอัตราเงินเฟ้อที่เพิ่มสูงขึ้นในครึ่งปีแรก
สถานการณ์ความวุ่นวายทางการเมือง ทำให้การดำเนินนโยบายและโครงการต่างๆ
ของภาครัฐต้องชะลอไป ในช่วงครึ่งหลังของปีแม้ราคาน้ำมันเริ่มมีทิศทางปรับลดลง
แต่สถานการณ์ความขัดแย้งทางการเมืองกลับทวีความรุนแรงมากยิ่งขึ้น
ตลอดจนยังต้องเผชิญปัญหาวิกฤตภาคการเงินของสหรัฐฯ
ที่สร้างความหวาดกลัวว่าปัญหาอาจลุกลามเข้าสู่ภาคเศรษฐกิจจริง
ส่งผลต่อความเชื่อมั่นของผู้บริโภคและนักลงทุน อย่างไรก็ตาม
ยังมีปัจจัยที่อาจสนับสนุนการเติบโตของตลาดไอที ไม่ว่าจะเป็นราคาสินค้าและบริการที่ถูกลง
เนื่องจากผู้ประกอบการแข่งขันกันปรับลดราคา รวมทั้งการนำเสนอเทคโนโลยีใหม่ๆ แก่ผู้บริโภค
จำนวนผู้ใช้อินเทอร์เน็ตที่เพิ่มขึ้นสูง การลงทุนต่อเนื่องขององค์กรขนาดใหญ่
และการบังคับใช้กฎหมายจัดเก็บข้อมูลจราจรทางคอมพิวเตอร์ที่ทำให้หลายองค์กรต้องเร่งลงทุนเพิ่มขึ้น

จากปัจจัยแวดล้อมข้างต้น ศูนย์วิจัยกสิกรไทย ได้ประเมินภาพรวมตลาดไอที ปี 2551
คาดว่าจะขยายตัวในระดับที่ชะลอลงกว่าปีก่อน
จากผลของการชะลอการลงทุนทั้งของภาครัฐและภาคเอกชน
แม้ในตลาดผู้บริโภครายย่อยอาจยังมีกำลังซื้ออยู่บ้างแต่เมื่อเทียบกับปีก่อนก็คาดว่าจะอยู่ในระดับที่ชะลอลง
ทำให้คาดว่ามูลค่าตลาดอาจต่ำกว่าที่ NECTEC ได้ประมาณการไว้เมื่อต้นปีว่าอาจมีมูลค่าประมาณ
166,913 ล้านบาท ขยายตัวประมาณร้อยละ 13.9 (ฮาร์ดแวร์ ซอฟต์แวร์และบริการ)
เนื่องจากสถานการณ์เศรษฐกิจและปัจจัยแวดล้อมที่เปลี่ยนแปลงไปอย่างมากจากเมื่อต้นปี โดย
ศูนย์วิจัยกสิกรไทย คาดว่าตลาดไอทีปีนี้จะมีมูลค่าประมาณ 158,000-161,000 ล้านบาท
ขยายตัวประมาณร้อยละ 8-10 ชะลอลงจากปี 2550 ที่มีมูลค่าประมาณ 146,600 ล้านบาท
ขยายตัวประมาณร้อยละ 12.5

สำหรับในปี 2552 คาดว่าตลาดไอทีจะมีแนวโน้มชะลอตัวลงจากปี 2551
เนื่องจากภาวะเศรษฐกิจในปี 2552 จะต้องเผชิญปัจจัยลบจากวิกฤตการเงินสหรัฐฯ
ซึ่งจะส่งผลให้เศรษฐกิจไทยชะลอตัวลง
โดยก่อนหน้าที่จะเกิดเหตุการณ์การปิดท่าอากาศยานและการยุบพรรค ศูนย์วิจัยกสิกรไทย
คาดว่าในกรณีพื้นฐานเศรษฐกิจไทยจะขยายตัวประมาณร้อยละ 3.5
ส่วนในกรณีเลวร้ายที่การส่งออกและการลงทุนภายในประเทศหดตัวจะทำให้เศรษฐกิจไทยขยายตัวเพียงประมาณร้อยละ
2.5 ชะลอตัวลงจากปี 2551 ที่คาดว่าจะขยายตัวประมาณร้อยละ 4.8
ทำให้ผู้บริโภคและภาคธุรกิจอาจชะลอการใช้จ่ายด้านไอทีตามไปด้วย
โดยเฉพาะธุรกิจที่เน้นตลาดต่างประเทศอาจต้องเผชิญปัจจัยเสี่ยงจากการชะลอตัวของเศรษฐกิจโลก
สถาบันการเงินที่อาจต้องชะลอการลงทุนด้านไอทีเพื่อพยุงสถานะทางการเงินให้มีความมั่นคงมากขึ้นท่ามกลางปัจจัยเสี่ยงที่รุมเร้าอยู่มากมาย
โดยคาดว่าภาคธุรกิจส่วนใหญ่จะปรับลดงบประมาณด้านไอทีลง
เลือกลงทุนด้านไอทีที่มีความจำเป็นก่อนเท่านั้น
อีกทั้งหลังเหตุการณ์การปิดท่าอากาศยานและการยุบพรรคสะท้อนให้เห็นว่าสถานการณ์ทางการเมืองยังมีความไม่แน่นอนสูง
โดยเฉพาะเสถียรภาพของรัฐบาล ทำให้แผนการลงทุนด้านไอทีของภาครัฐและโครงการ Mega
Projects มีความเสี่ยงที่อาจไม่เกิดขึ้นตามแผนการที่วางไว้
แม้ตลาดไอทีอาจมีปัจจัยสนับสนุนจากการลงทุนในอุตสาหกรรมโทรคมนาคมที่คาดว่าจะมีการลงทุนเพื่อเปิดให้บริการโทรศัพท์เคลื่อนที่ระบบ
3G และอินเทอร์เน็ตระบบ WiMAX
ตลอดจนแนวโน้มราคาน้ำมันที่ลดลงก็ช่วยลดแรงกดดันด้านค่าครองชีพของผู้บริโภคและต้นทุนการดำเนินงานของภาคธุรกิจ
แต่ท่ามกลางภาวะที่เศรษฐกิจต้องเผชิญปัญหารุมเร้าในปี 2552 ทั้งจากภายในและภายนอกประเทศ
ก็อาจช่วยกระตุ้นกำลังซื้อของผู้บริโภคและภาคธุรกิจได้ไม่มากนัก

ทั้งนี้ ศูนย์วิจัยกสิกรไทย คาดว่าในกรณีพื้นฐานตลาดไอทีปี 2552 จะมีมูลค่าประมาณ
163,000-169,000 ล้านบาท ขยายตัวประมาณร้อยละ 3-5 ชะลอตัวลงจากปี 2551
ที่มีมูลค่าประมาณ 158,000-161,000 ล้านบาท ซึ่งขยายตัวประมาณร้อยละ 8-10
รวมทั้งยังต่ำกว่าอัตราการขยายตัวเฉลี่ย 10 ปีย้อนหลังซึ่งอยู่ที่ประมาณร้อยละ 15

อย่างไรก็ตาม จากสถานการณ์และปัจจัยแวดล้อมที่มีความไม่แน่นอนสูงในปี 2552
การลงทุนด้านไอทีของภาครัฐและภาคเอกชนอาจไม่เกิดขึ้นตามที่คาดไว้ ศูนย์วิจัยกสิกรไทย
คาดการณ์ในกรณีเลวร้ายตลาดไอทีในปี 2552 อาจขยายตัวได้น้อยมากหรือไม่มีการเติบโตเลย
และในกรณีดังกล่าวมูลค่าตลาดไอทีอาจจะลดลงกว่าในกรณีพื้นฐานประมาณ 5,000-8,000 ล้านบาท

ที่มา :จากศูนย์วิจัยกสิกรไทย วันที่ 3-12-2551

5.  ภาวะการแข่งขันแยกตามประเภทสินค้า

    -   เครื่องคอมพิวเตอร์ขนาดกลาง และเครื่องคอมพิวเตอร์ส่วนบุคคล

ในตลาดเครื่องคอมพิวเตอร์ขนาดกลาง ในประเทศไทยมีการแข่งขันที่ไม่รุนแรงนัก
เนื่องจากการแข่งขันในตลาดเครื่องคอมพิวเตอร์ขนาดกลางจะเน้นเรื่องการให้บริการมากกว่าการแข่งขันในด้านราคา
สำหรับเครื่องคอมพิวเตอร์ขนาดกลางตราไอบีเอ็ม รุ่นซิสเต็มส์ไอ ซิสเต็มส์พี อุปกรณ์เก็บข้อมูล
และเครื่องคอมพิวเตอร์ระบบค้าปลีก ปัจจุบันมีคู่แข่งอยู่น้อยราย
นอกเหนือจากตราไอบีเอ็มแล้วในตลาดเครื่องคอมพิวเตอร์ขนาดกลางยังมีตราผลิตภัณฑ์อื่นๆ
อีกหลายตรา โดยมีสัดส่วนการขายไอบีเอ็มมากที่สุด

เครื่องคอมพิวเตอร์ขนาดกลางของไอบีเอ็ม ถือว่าเป็นตลาดที่มีคู่แข่งขันน้อยราย
ผู้ขายแต่ละรายจะมีตลาดเฉพาะของตัวเอง (Niche Market) ในสินค้าแต่ละรุ่น
โดยเป็นตลาดที่ตัวเองมีความเชี่ยวชาญ
สำหรับบริษัทจะเน้นลูกค้าองค์กรภาคเอกชนกระจายในหลายภาคอุตสาหกรรมเพื่อลดความเสี่ยง อาทิ
อุตสาหกรรมยานยนต์ ชิ้นส่วนอิเล็กทรอนิกส์ สถาบันการเงิน และห้างสรรพสินค้า เป็นต้น
นอกจากนี้บริษัทยังเน้นการขายตรง (Direct Sales) ในขณะที่คู่แข่งรายอื่นๆ
เน้นการขายให้กับลูกค้าที่เป็นโครงการขนาดใหญ่ หน่วยงานราชการ และการขายส่ง
จากการที่ผู้ขายแต่ละรายเน้นกลุ่มลูกค้าเป้าหมายที่แตกต่างกันดังกล่าว
จึงทำให้ภาวะการแข่งขันไม่รุนแรง

สำหรับตลาดเครื่องคอมพิวเตอร์ส่วนบุคคลในประเทศไทย เป็นตลาดที่มีการแข่งขันสูงมาก
เนื่องจากมีสินค้าให้เลือกหลายตรา ทั้งนำเข้าจากต่างประเทศและประกอบขึ้นเองในประเทศ
รวมทั้งมีผู้จัดจำหน่ายมากราย ที่มีร้านค้าขนาดเล็กตามศูนย์การค้า
ทำให้ลูกค้าสามารถเลือกซื้อได้ทั่วไป การแข่งขันจะเน้นเรื่องราคาเป็นหลัก
ในปัจจุบันผู้ประกอบการค้าคอมพิวเตอร์มีกำไรต่อหน่วยต่ำมาก

-   เครื่องพิมพ์และวัสดุสิ้นเปลือง

ตลาดเครื่องพิมพ์และวัสดุสิ้นเปลืองมีขนาดใหญ่และมีผู้ขายมากราย
มูลค่าสินค้าที่จำหน่ายแต่ละประเภทไม่สูงมาก
ตลาดเครื่องพิมพ์และวัสดุสิ้นเปลืองมีการแข่งขันสูงทั้งด้านราคาและบริการในการส่งมอบ
นอกจากนี้ยังมีร้านค้าขนาดเล็กตามศูนย์การค้าให้ลูกค้าเลือกซื้อสินค้าประเภทนี้ได้โดยง่าย

-   ซอฟต์แวร์โซลูชั่น

ปัจจุบันซอฟต์แวร์ปฏิบัติการและซอฟต์แวร์ที่เป็นเครื่องมือในการพัฒนา ซอฟต์แวร์ไมโครซอฟท์
มีส่วนแบ่งตลาดมากที่สุด การพัฒนาซอฟต์แวร์เพื่อเพิ่มประสิทธิภาพให้การทำงานสูงขึ้น
จะมีผลให้ความต้องการในการใช้ฮาร์ดแวร์เพิ่มมากขึ้นตามไปด้วย

ในส่วนของซอฟต์แวร์ระบบงานบริหารทรัพยากรองค์กร
จะมีสินค้าให้ผู้บริโภคเลือกใช้ตามความต้องการมากขึ้นในระดับราคาที่แตกต่างกัน
และผู้พัฒนาซอฟต์แวร์ขนาดใหญ่จะมีการลดขนาดและราคาซอฟต์แวร์มาสู่ตลาดขนาดกลางและขนาดเล็กมากขึ้น
นอกจากนี้จะเริ่มมีการนำซอฟต์แวร์ที่ช่วยในการวิเคราะห์ ( Business Intelligence )
เข้ามาทำตลาดองค์กรมากขึ้น

การแข่งขันในตลาดซอฟต์แวร์ระบบงานจะเป็นการแข่งขันในด้านบริการมากกว่าราคา
และลูกค้าจะตัดสินใจเลือกใช้ซอฟต์แวร์เพื่อรองรับการขยายงานในอนาคตโดยดูจากผลงานความสำเร็จของผู้ประกอบการในระดับสากลมากขึ้น
ส่วนซอฟต์แวร์ปฏิบัติการและเครื่องมือที่ใช้ในคอมพิวเตอร์ส่วนบุคคลจะแข่งขันกันด้านราคามากกว่า
โดยผู้พัฒนาจะเป็นผู้มีอิทธิพลในการกำหนดราคาและการเพิ่มจำนวนผู้ใช้ซอฟต์แวร์ที่ถูกต้องตามกฎหมายมากขึ้น

-   อุปกรณ์เครือข่ายคอมพิวเตอร์

ตลาดผลิตภัณฑ์อุปกรณ์เครือข่ายคอมพิวเตอร์มีผู้ขายมากราย
ทำให้มีการแข่งขันทั้งทางด้านราคาและการให้บริการ บริษัทจึงมุ่งเน้นการขายที่เป็นตลาดองค์กร
และจัดหาสินค้าที่หลากหลายเพื่อนำเสนอตามความต้องการของลูกค้า
และเน้นการให้บริการด้านการให้คำปรึกษาและติดตั้งเพื่อเพิ่มประสิทธิภาพของระบบเครือข่ายและระบบความปลอดภัยให้ดียิ่งขึ้นให้กับลูกค้า

-   การให้บริการ

ธุรกิจการให้บริการต้องอาศัยประสบการณ์และทักษะของบุคลากรเป็นสำคัญ
ผู้ให้บริการจะต้องสร้างความเชี่ยวชาญเฉพาะด้าน
ยกเว้นผู้ประกอบการรายใหญ่จึงจะสามารถให้บริการครบวงจรและมีความหลากหลายในโซลูชั่น
ให้ลูกค้ามีโอกาสเลือกตามความเหมาะสม ดังนั้น
การแข่งขันจะมีคู่แข่งในแต่ละประเภทไม่มากรายนัก
แต่ลูกค้ายังไม่ยอมรับที่จะจ่ายค่าบริการเป็นจำนวนมากเหมือนการให้บริการในต่างประเทศ
อย่างไรก็ตาม แนวโน้มของธุรกิจการให้บริการจะมีสัดส่วนเพิ่มสูงขึ้นในอนาคต

การจัดหาผลิตภัณฑ์และบริการ

1.  กลุ่มผลิตภัณฑ์ฮาร์ดแวร์

    -   คอมพิวเตอร์ขนาดกลาง
        บริษัทจะทำการจัดซื้อผลิตภัณฑ์เพื่อจำหน่ายจากภายในประเทศทั้งหมด
        โดยสั่งซื้อจากบริษัทผู้ผลิตโดยตรงในอัตราร้อยละ 98 ส่วนที่เหลืออีกร้อยละ 2
        เป็นการสั่งซื้อจากตัวแทนจำหน่าย ทั้งนี้ ผู้ขายรายใหญ่ที่บริษัทสั่งซื้อ คือ บริษัท ไอบีเอ็ม
        (ประเทศไทย) จำกัด

    -   คอมพิวเตอร์ส่วนบุคคล บริษัทจะทำการจัดซื้อผลิตภัณฑ์จากภายในประเทศ
        โดยสั่งซื้อจากบริษัทผู้ผลิตโดยตรงในอัตราร้อยละ 84 ส่วนที่เหลืออีกร้อยละ 16
        เป็นการสั่งซื้อจากตัวแทนจำหน่าย

2.  กลุ่มผลิตภัณฑ์วัสดุสิ้นเปลือง
    การจัดหาผลิตภัณฑ์ของบริษัทจะนำเข้าจากต่างประเทศในอัตราส่วนร้อยละ 10 ของยอดซื้อรวม
    ส่วนที่เหลืออีกร้อยละ 90 เป็นการสั่งซื้อจากภายในประเทศ ทั้งนี้ ร้อยละ 89
    เป็นการสั่งซื้อจากผู้ผลิต ส่วนที่เหลืออีกร้อยละ 11 เป็นการสั่งซื้อจากตัวแทนจำหน่าย
    การสั่งซื้อจากต่างประเทศส่วนใหญ่เป็นการสั่งซื้อจากประเทศสิงคโปร์
    ซึ่งบริษัทมีนโยบายป้องกันความเสี่ยงโดยทำสัญญาซื้อขายเงินตราต่างประเทศล่วงหน้า
    เพื่อลดความเสี่ยงจากการผันผวนของอัตราแลกเปลี่ยนเงินตราต่างประเทศ

3.  กลุ่มผลิตภัณฑ์ซอฟต์แวร์โซลูชั่น

    -   ผลิตภัณฑ์ซอฟต์แวร์ เช่น ไมโครซอฟท์ ไอบีเอ็ม เป็นต้น
        บริษัทจะนำเข้าจากต่างประเทศในอัตราส่วนร้อยละ 62 ส่วนที่เหลืออีกร้อยละ 38
        เป็นการซื้อจากภายในประเทศ ทั้งนี้ร้อยละ 76 เป็นการสั่งซื้อจากผู้ผลิตโดยตรง
        ส่วนที่เหลือร้อยละ 24 เป็นการสั่งซื้อจากตัวแทนจำหน่าย
        การสั่งซื้อจากต่างประเทศส่วนใหญ่เป็นการสั่งซื้อจากประเทศสิงคโปร์ และสหรัฐอเมริกา

    -   การให้บริการ การให้บริการจัดทำโดยใช้บุคลากรในองค์กรเป็นหลัก
        และอาจจะมีการประสานร่วมกันระหว่างผู้ให้บริการด้วยกัน

สัญญาสำคัญที่เกี่ยวข้องในการดำเนินธุรกิจ

เนื่องจากบริษัทและบริษัทย่อยในกลุ่มเกือบทั้งหมดเป็นตัวแทนจำหน่ายสินค้าจากผู้ผลิตในต่างประเทศ
ดังนั้น สัญญาจึงเป็นในรูปของการแต่งตั้งตัวแทนจำหน่ายโดยมีรายละเอียดของคู่สัญญาดังต่อไปนี้

1. บริษัท เมโทรซิสเต็มส์คอร์ปอเรชั่น จำกัด (มหาชน)

+-------------------+--------------------------+-----------------------+
| คู่สัญญา /           | อายุสัญญา                  | ลักษณะสัญญา             |
| ประเภทสัญญา        |                          |                       |
+-------------------+--------------------------+-----------------------+
| 1. IBM (Thailand) | 2 ปี (31 มีนาคม 2550       | เป็นสัญญาแต่งตั้งตัวแทนจำ   |
| Co., Ltd. /       | -2552)                   | หน่ายสินค้ากลุ่มซิสเต็มส์เอ็กซ์ |
| Partner Agreement | เมื่อครบกำหน               | เค                    |
|                   | ดจะต่ออายุสัญญาอัตโนมัติคราวละ | รื่องคอมพิวเตอร์ระบบค้าปลีก |
|                   | 2                        | อุปกรณ์ที่ใช้ในกิจการธนาคาร |
|                   | ปียกเว้น                   | และบริการ              |
|                   | ฝ่ายใดฝ่ายหนึ่งจะแจ้งการยกเลิก |                       |
|                   | สัญญาเป็นลายลักษณ์อักษรล่วงหน้า |                       |
|                   | 3 เดือน                   |                       |
+-------------------+--------------------------+-----------------------+
| 2. IBM (Thailand) | 2 ปี (มีนาคม 2550 -2552)   | เป็นสัญญาแต่งตั้งตัวแทน     |
| Co., Ltd./        | เมื่อครบกำหน               | จำหน่ายสินค้ากลุ่มซิสเต็มส์ไอ |
| Partner Agreement | ดจะต่ออายุสัญญาอัตโนมัติคราวละ | ซิสเต็มส์พี หน่วยเก็บข้อมูล   |
|                   | 2                        | และเครื่องพิมพ์           |
|                   | ปียกเว้น                   |                       |
|                   | ฝ่ายใดฝ่ายหนึ่งจะแจ้งการยกเลิก |                       |
|                   | สัญญาเป็นลายลักษณ์อักษรล่วงหน้า |                       |
|                   | 3 เดือน                   |                       |
+-------------------+--------------------------+-----------------------+
| 3. IBM Singapore  | 2 ปี (กรกฎาคม 2550 -      |   เป็นสัญ               |
| Pte., Ltd ./      | มิถุนายน 2552)             | ญาแต่งตั้งตัวแทนจำหน่ายและ |
| Partner Agreement | เมื่อครบกำหน               | ให้บริการสินค้ากลุ่มซอฟต์แวร์ |
|                   | ดจะต่ออายุสัญญาอัตโนมัติคราวละ |   ได้แก่ โลตัส           |
|                   | 2 ปี                      |   ไอบีเอ็มและทิโวลี       |
|                   | ยกเว้น                    |                       |
|                   | ฝ่ายใดฝ่ายหนึ่งจะแจ้งการยกเลิก |                       |
|                   | สัญญาเป็นลายลักษณ์อักษรล่วงหน้า |                       |
|                   | 3 เดือน                   |                       |
+-------------------+--------------------------+-----------------------+
| 4.                | ไม่ระบุ (เริ่ม พฤษภาคม 2549) |   เป็นส                |
| Hewlett-Packard   |                          | ัญญาแต่งตั้งตัวแทนจำหน่ายสิน |
| Thailand Ltd. /   |                          | ค้ากลุ่มคอมพิวเตอร์ส่วนบุคคล |
| Authorized Dealer |                          |   เครื่องพิมพ์            |
| Agreement         |                          |   หน่วยเก็บข้อมูล         |
|                   |                          |   และวัสดุสิ้นเปลือง       |
+-------------------+--------------------------+-----------------------+
| 5. Canon          | 2 ปี (มกราคม 2551 ถึง      | เครื่องพิมพ์ (อิงค์เจ็ท      |
| Marketing         | มกราคม 2553)             | เลเซอร์เจ็ท สแกนเนอร์)   |
| (Thailand) /      |                          | และหมึกสำหรับเครื่องพิมพ์   |
| สัญญาตั้งผู้แทนจำหน่าย  |                          |                       |
+-------------------+--------------------------+-----------------------+
| 6. Symantec       | 1 ปี (ธันวาคม 2550 -       | เป็นสัญญาแต่งตั้งตัวแทน     |
| Corporation,      | ธันวาคม 2551)             | จำหน่ายซอฟต์แวร์ไซแมนแทค |
| California, USA / | ต่ออายุสัญญาคราวละ 1 ปี      | (Symantec) ได้แก่       |
| Symantec Global   | ยกเว้นฝ่ายใดฝ่ายหนึ่งจะแจ     | นอร์ตันแอนตี้ไวรัส (Norton |
| Partner Program   | ้งยกเลิกสัญญาเป็นลายลักษณ์อักษร | Antivirus)            |
| Base Agreement    |                          |                       |
+-------------------+--------------------------+-----------------------+
| 7. Network        | ต่อสัญญาครั้งแรก 1           | เป็นสัญญาแต่ง            |
| Associates        | ปีและครั้งต่อไปครั้งละ 3 ปี     | ตั้งตัวแทนจำหน่ายและบริการ |
| International     | (สิงหาคม 2549 - สิงหาคม    | ซอฟต์แวร์ แม็คอาฟี        |
| B.V., the         | 2552)                    | (McAfee) และสนิฟเฟอร์   |
| Netherlands./     |                          | (Sniffer)             |
| International     |                          |                       |
| Reseller          |                          |                       |
| Agreement         |                          |                       |
+-------------------+--------------------------+-----------------------+
| 8. Microsoft      | 1 ปี (กันยายน 2551 -สิงหาคม | เป็นสัญญาแต่งตั้งตัวแทนจ    |
| Regional Sales    | 2552)                    | ำหน่ายซอฟต์แวร์ไมโครซอฟท์ |
| Corporation,      |                          |                       |
| Singapore /       |                          |                       |
| Microsoft Channel |                          |                       |
| Agreement         |                          |                       |
+-------------------+--------------------------+-----------------------+
| คู่สัญญา /           | อายุสัญญา                  | ลักษณะสัญญา             |
| ประเภทสัญญา        |                          |                       |
+-------------------+--------------------------+-----------------------+
| 9. SolidWorks     | 2 ปี (กุมภาพันธ์ 2551 -      | เป็นสัญญาแต่งตั้งตัวแทนจำ   |
| Corporation, USA  | มีนาคม 2553)              | หน่ายผลิตภัณฑ์ของโซลิดเวิร์ค |
| / Software        |                          | (Solidworks)          |
| Reseller          |                          |                       |
| Agreement         |                          |                       |
+-------------------+--------------------------+-----------------------+
| 10. Graphisoft    | 1.3 ปี (ตุลาคม 2551 –      | เป็นสัญญาแ              |
| R&D Ltd.,Hungary  | ธันวาคม 2552)             | ต่งตั้งตัวแทนจำหน่ายผลิตภัณฑ์ |
| / Distributor     |                          | อาร์คิแคด (ArchiCAD)    |
| Agreement         |                          |                       |
+-------------------+--------------------------+-----------------------+